CELEX: 62012CA0481
Language: el
Date: 2014-01-16 00:00:00
Title: Υπόθεση C-481/12: Απόφαση του Δικαστηρίου (δεύτερο τμήμα) της 16ης Ιανουαρίου 2014 [αίτηση του Lietuvos vyriausiasis administracinis teismas (Λιθουανία) για την έκδοση προδικαστικής αποφάσεως] — UAB «Juvelta» κατά VĮ «Lietuvos prabavimo rūmai» (Ελεύθερη κυκλοφορία των εμπορευμάτων — Άρθρο 34 ΣΛΕΕ — Ποσοτικοί περιορισμοί κατά την εισαγωγή — Μέτρα ισοδυνάμου αποτελέσματος — Εμπορία αντικειμένων από πολύτιμα μέταλλα — Σφραγίδα — Απαιτήσεις που επιβάλλονται από ρύθμιση ισχύουσα στο κράτος μέλος εισαγωγής)

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/9
            
         Απόφαση του Δικαστηρίου (δεύτερο τμήμα) της 16ης Ιανουαρίου 2014 [αίτηση του Lietuvos vyriausiasis administracinis teismas (Λιθουανία) για την έκδοση προδικαστικής αποφάσεως] — UAB «Juvelta» κατά VĮ «Lietuvos prabavimo rūmai»
   (Υπόθεση C-481/12) (1)
   
   (Ελεύθερη κυκλοφορία των εμπορευμάτων - Άρθρο 34 ΣΛΕΕ - Ποσοτικοί περιορισμοί κατά την εισαγωγή - Μέτρα ισοδυνάμου αποτελέσματος - Εμπορία αντικειμένων από πολύτιμα μέταλλα - Σφραγίδα - Απαιτήσεις που επιβάλλονται από ρύθμιση ισχύουσα στο κράτος μέλος εισαγωγής)
   2014/C 85/14
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos vyriausiasis administracinis teismas
   
      Διάδικοι στην υπόθεση της κύριας δίκης
   
   UAB «Juvelta»
   
      κατά
   
   VĮ «Lietuvos prabavimo rūmai»
   
      Αντικείμενο
   
   Αίτηση προδικαστικής αποφάσεως — Lietuvos vyriausiasis administracinis teismas — Ερμηνεία των άρθρων 34 και 36 ΣΛΕΕ — Μέτρα ισοδυνάμου αποτελέσματος — Σφράγιση των αντικειμένων από πολύτιμα μέταλλα — Εθνική ρύθμιση προβλέπουσα την υποχρέωση επιθέσεως ειδικής σφραγίδας από τον εξουσιοδοτημένο ανεξάρτητο οργανισμό — Προστασία των καταναλωτών — Απαγόρευση εμπορίας των αντικειμένων τα οποία φέρουν τη σφραγίδα της χώρας προελεύσεώς τους, χωρίς να πληρούνται οι εθνικές επιταγές — Συμπληρωματική σφραγίδα φέρουσα μεν τις αναγκαίες πληροφορίες αλλ’ έχουσα επιτεθεί επί του αντικειμένου από τον εξουσιοδοτημένο ανεξάρτητο οργανισμό
   
      Διατακτικό
   
   
               1)
            
            
               Το άρθρο 34 ΣΛΕΕ απαγορεύει την εφαρμογή εθνικής κανονιστικής ρυθμίσεως, όπως είναι η επίμαχη στην κύρια δίκη, κατά την οποία, για να διατεθούν στην αγορά κράτους μέλους αντικείμενα από πολύτιμα μέταλλα εισαχθέντα από άλλο κράτος μέλος, όπου επιτρέπεται η εμπορία τους, και τα οποία φέρουν σφραγίδα σύμφωνα με τη νομοθεσία τους δεύτερου κράτους μέλους απαιτείται, σε περίπτωση που οι σχετικές με τον βαθμό καθαρότητας του πολύτιμου μετάλλου ενδείξεις που περιλαμβάνονται στην εν λόγω σφραγίδα δεν ανταποκρίνονται στις απαιτήσεις τις νομοθεσίας του πρώτου κράτους μέλους, εκ νέου σφράγισή τους από ανεξάρτητο και εξουσιοδοτημένο από το κράτος μέλος αυτό οργανισμό εποπτείας, διά της επιθέσεως σφραγίδας με την οποία βεβαιώνεται ότι τα εν λόγω αντικείμενα έχουν ελεγχθεί και πιστοποιείται ο βαθμός καθαρότητας του πολύτιμου μετάλλου σύμφωνα με τις προαναφερθείσες επιταγές.
            
         
               2)
            
            
               Δεν διαφοροποιείται η απάντηση στο πρώτο ερώτημα σε περίπτωση που η επιπλέον σήμανση των εισαγόμενων αντικειμένων από πολύτιμα μέταλλα, σκοπός της οποίας είναι η παροχή κατανοητών για τους καταναλωτές του κράτους μέλους εισαγωγής ενδείξεων σχετικά με τα αντικείμενα αυτά, δεν έχει διενεργηθεί από ανεξάρτητο οργανισμό εποπτείας εξουσιοδοτημένο από κράτος μέλος, υπό την προϋπόθεση ότι τα αντικείμενα αυτά έχουν προηγουμένως σφραγιστεί από ανεξάρτητο οργανισμό εποπτείας, εξουσιοδοτημένο από το κράτος μέλος εξαγωγής, και ότι οι ενδείξεις που περιλαμβάνει η σήμανση αυτή είναι σύμφωνες με αυτές που περιλαμβάνει η σφραγίδα.
            
         
      (1)  ΕΕ C 9 της 12.1.2013.